[image: Без име]
[image: Без име]


1. Наименование на административната услуга

Даване и оттегляне на съгласие за обработка на лични данни, съгласно ОРЗД 


2. Правно основание за предоставяната административна услуга

Чл. 4, § 11, чл. 6, § 1, чл. 7, чл. 9, § 1 и съображения 32, 33, 42, 43, 58 от ОРЗД


3.  Начини за даване и оттегляне на съгласие за обработка на лични данни

1)	Лично, на хартиен носител – в Центъра за услуги и информация на гражданите на  Община Мъглиж на адрес: гр. Мъглиж, пл. „Трети март“ № 32;
2)	По електронен път на имейла на Община Мъглиж - ob_maglizh@mail.bg , като същото следва да бъде оформено като електронен документ, съгласно приложените образци, подписан с електронен/ни подпис/и (не сканирано!).
4. Изисквания за предоставяне на услугата

       За да се предостави услугата, Община Мъглиж следва да Ви идентифицира по несъмнен начин.
        При подаване на декларация/ заявление се изисква предоставяне на оригинал на лична карта на декларатора/ заявителя, който се връща след сверяване на данните.
         Когато декларацията/ заявлението не се подава лично от субекта на данни , към него се  прилага копие на пълномощното с нотариална заверка на подписа , придружено от оригинал и лична карта на упълномощеното лице в оригинал, които се връщат след сверяване на данните при подаване на документите или друг документ удостоверяващ представителната власт на лицето, подаващо декларацията/ заявлението.

5. Такса 
      Такса за услугата не се заплаща.

6. Орган, осъществяващ контрол за спазване на изискванията на Регламент (ЕС) 2016/ 679 и Закона за защита на личните данни по отношение на упражняване на правата  на субектите на данни

	Комисия за защита на личните данни

7. Формуляри за даване и оттегляне на съгласие, разработени за Ваше улеснение от Община Мъглиж:

· Декларация за съгласие от субекта на данни
· Декларация за съгласие от субекта на данни със съгласието на родител/ попечител
· Декларация за съгласие от родител/ настойник за обработване на лични данни на дете
· Заявление за оттегляне на съгласието от субекта на данни
· Заявление за оттегляне на съгласието от субекта на данни със съгласието на родител/попечител
· Заявление за оттегляне на съгласието от родител/ настойник за обработване на лични данни на дете

